Uutisissa: Vaikeita viikkoja edessä, kun Covid-19 jyllää Amerikassa -
ja kuolleiden määrä kasvaa.
Lähes 300 miljoonaa amerikkalaista pysyttelee kotona. Talous pysähtyy.
Monet kysyvät, mitä Jumala tekee kaiken keskellä.
Ja: Kriisikeskuksessa New Yorkissa sairaalat ovat äärirajoilla.
Kristillinen järjestö auttaa.
Franklin Graham: kukaan ei kuole yksin.
Lisäksi: 90-vuotias selviytyjä.
Pimeimpinä hetkinä Jumala oli hänen kanssaan läpi yön, hän kertoo.
KRISTILLISEN MAAILMAN UUTISET
Hei ja tervetuloa uutisten pariin! Olen George Thomas.
Pysykää kotona. Se on presidentti Trumpin ja tiimin sanoma.
Tiimi ilmoitti, että virus voi tappaa 100 000―200 000 amerikkalaista.
Luku voi jäädä paljon pienemmäksi jos ihmiset eristäytyvät kotiinsa.
Ihmelääkettä ei ole. Ei rokotetta eikä hoitoa.
Vaikuttaa voi vain käytöksellään.
Tämä on kovaa. Ihmisiä kärsii ja kuolee.
Yhteiskunnallisesti ja taloudellisesti tämä on tosi kurjaa.
Mutta tämä on vastaus ongelmiin.
Taloudelliset vaikutukset alkavat jo näkyä.
Jopa 10 miljoonaa amerikkalaista on hakenut työttömyysturvaa.
Hallinnon 2,2 biljoonan suunnitelma alkaa myöntää lainoja pienyrittäjille -
mm. henkilöstökulujen kattamiseen.
Tulevina viikkoina valtaosa amerikkalaisista saa 1 200 dollaria.
Miten amerikkalaiset näkevät Jumalan toiminnan tämän keskellä?
Joshua Fundin tutkimuksessa lähes puolet eli 44 prosenttia uskoo, -
että koronavirus ja sitä seuraava talouskurimus -
on "herätyshuuto kääntyä takaisin Jumalan puoleen".
Seuraamme liittyy Joel Rosenberg, kirjailija ja Joshua Fundin perustaja.
Miten analysoisit mielipidetutkimuksen tuloksia?
Ne hätkähdyttivät.
Kysymys kuului tarkalleen ottaen näin: -
"Onko koronavirus ja globaali talouskriisi mielestäsi -
a) herätyshuuto kääntyä takaisin Raamatun Jumalan puoleen, -
b) merkki tulevasta Jumalan tuomiosta, c) molempia -
vai d) ei kumpaakaan: ne eivät liity Jumalaan, Raamattuun tai profetiaan?
Amerikkalaisista 44 prosenttia uskoo, että tämä on joko herätyshuuto -
tai tuomio tai kumpaakin. Se on hätkähdyttävää.
Kysyimme myös, aikooko ihminen muuttaa hengellistä käyttäytymistä.
Jaoimme vastaajat kristittyihin: protestantti, katolinen, ortodoksi, -
ja muihin kuin kristittyihin.
Kirjaimellisesti miljoonat amerikkalaiset, -
jotka eivät ole kristittyjä eivätkä tunnusta Kristusta, -
sanovat alkavansa lukea Raamattua, kuuntelevansa saarnoja -
ja tutkivansa Raamatun profetioita.
Se on poikkeuksellista. Ei niin pahaa, ettei jotain hyvääkin.
Selvennäpä vielä hieman, mikä siinä on niin lohdullista.
Niin vakava kuin tilanne onkin, -
ihmiset näkevät tämän hengellisenä hetkenä.
He ajattelevat, että kenties Jumala sallii tämän tai aiheuttaa tämän.
Emme kysyneet sitä.
Mutta tämä ravistelee ihmisiä hengellisesti.
Google kertoo, että sana "rukous" oli haetuimpia sanoja sen palvelussa.
Minua kiinnostavat kristityt ja uskovat maailmalla.
Näetkö tämän johtavan herätykseen kristittyjen keskuudessa?
On liian aikaista arvioida.
Rohkaisen käymään osoitteessa joshuafund.com.
Siellä näkee tutkimustulokset yksityiskohtaisesti.
Monille tämä on herätyshuuto, mutta ei niin monelle kuin toivoisin.
Oletin, että luku olisi murskaava kristittyjen puolella -
ja minimaalinen ei-kristittyjen puolella.
Mutta todellisuudessa kyselyymme vastanneista kristityistä -
kovin moni ei ole lisännyt Raamatun lukemista -
tai nettisaarnojen kuuntelemista, kuten olisi toivonut.
Tilanne pahenee vielä. Miljoonat saavat tartunnan.
Puoli maailmaa on suljettu. USA:ssa kuolee tuhansia ihmisiä.
Se on traagista. Rukoillaan, että Jumala herättelee tämän kautta -
ja kääntää tämän hyväksi.
Jotkut vastanneista uskovat, että käsillä ovat lopunajat -
ennen Kristuksen paluuta. Mitä itse ajattelet?
Uskon niin sen perusteella, -
mitä Jeesus sanoi luvuissa Matt. 24 ja Luuk. 21. Hän puhui sodista, -
sodan sanomista, maanjäristyksistä, nälänhädästä ja rutosta, -
joka on Raamatun sana taudeille ja pandemioille.
Näemme niitä kaikkia nyt. Uskon, että elämme lopunaikoja.
Maasta kolmasosa uskoo niin. Se on merkillepantavaa.
Ja niin uskoo juutalaisista 40 prosenttia, -
latinoista 40 prosenttia ja afroamerikkalaisista 50 prosenttia.
Se on mielenkiintoista.
Puhe lopunajoista kuulostaa joistakuista karmivalta, -
sillä iso osa raamatunopetuksesta on ollut sensaationhakuista -
ja opportunistista.
Perustin Joshua Fundin vaimoni kanssa vuonna 2006.
Haluamme selventää profetioita etenkin Israelista ja Lähi-idästä.
Tämä on kiinnostava hetki. Tutustukaa tutkimukseemme.
Olemme myös koonneet yhteen, mitä Raamattu sanoo -
ja miten Jumala on käyttänyt tauteja historiassa.
12-sivuisen yhteenvedon saa ilmaiseksi osoitteesta joshuafund.com.
Hienoa. Kiitos, että tulit mukaan ohjelmaan.
Kiitos. Jumalan siunausta!
New York on koronaviruksen keskus Amerikassa.
Lääkärit ja hoitajat ovat äärirajoilla, kun sairaaloihin tulvii potilaita.
Yksi kristitty järjestö rientää apuun. CBN:n Ben Kennedy kertoo, -
kuinka se on muuttanut kaupungin maamerkin auttaakseen potilaita.
Keskuspuisto on newyorkilaisille normaalisti lepo- ja virkistyspaikka.
Nyt siellä on yli kymmenen telttaa.
Kenttäsairaala hoitaa koronavirukseen sairastuneita.
Juoksemme tulta päin.
Samaritan's Purse tekee yhteistyötä Mt. Sinai -sairaalan kanssa.
Kun sairaala pyysi apua, Graham vastasi.
Ajattelin: "Auta niitä, joilla ei ole toivoa."
Kenttäsairaalassamme kukaan ei kuole yksin, -
sillä lääkärit ja hoitajat rukoilevat. Sairaalapappimme rukoilevat.
Rukoilemme jokaisen potilaan puolesta. Kukaan ei kuole yksin.
Lääkärimme ja hoitajamme pitävät heitä kädestä, rukoilevat -
ja rakastavat heitä loppuun asti.
Graham pitää virusta suurena uhkana etenkin terveydenhuoltohenkilöstölle.
Hän vaatii lopettamaan puolueiden nahinoinnin.
Demokraatteja, republikaaneja ja itsenäisiä kuolee yhtä hyvin.
Lopetetaan pelleily ja työskennellään yhdessä.
Tiimissä on 72 lääkäriä, hoitajaa ja sairaalapappia.
Perimmäinen tavoite on kertoa Kristuksesta.
Olemme saaneet puheluita ihmisiltä hyvin epätoivoisissa tilanteissa.
Monet ovat ottaneet vastaan Kristuksen. Ihmiset pelkäävät.
Rohkaisen kertomaan, että Jumala rakastaa heitä -
ja Jeesus haluaa tulla sydämeen, jos he tekevät parannuksen synneistä -
ja uskovat Jeesukseen.
Graham sanoi, että uskovien tulee nyt osoittaa rohkeutta ja muistuttaa, -
että Jeesus vie meidät läpi myrskyn, niin kuin Hän vei opetuslapset.
Ben Kennedy, CBN News.
Kiitos, Ben. Yksi 90-vuotias isoäiti voi todistaa, -
että Jumala oli hänen kanssaan myrskyssä.
Hän sai koronan Washingtonin osavaltiossa hoivakodissa, -
jossa kuoli monia. Hän sanoo, että Jumala pysyi hänen rinnallaan.
Caitlin Burke kertoo hänen innoittavan tarinansa.
Hoivakoti Kirklandissa Washingtonissa nousi uutisotsikoihin -
USA:n ensimmäisenä Covid-19-keskuksena.
Ensimmäinen tartunta todettiin 28. helmikuuta.
Virus levisi liki kahteen kolmasosaan asukkaista.
Geneva Woodia kuntoutettiin hoivakodissa aivohalvauksesta.
Hän oli juuri kotiutumassa, kun hoivakoti asetettiin karanteeniin.
Kolmen päivän päästä Woodille nousi kuume.
En tiennyt, että minulla oli virus, ennen kuin minulla oli se.
Olin siihen asti oireeton.
Media on kehunut Woodin rakkautta perhettään kohtaan, -
sinnikkyyttä ja taistelutahtoa.
Hän itse sanoo, että tärkein osa hänen tarinaansa on usko.
Ilman uskoa Jumalaan, perhettä, heidän rukouksiaan, -
heidän perheitään, -
seurakuntaa, uskoa ja rukouksia en olisi tässä.
Jumala oli ainoana seurana, sanoo pääosin eristyksissä pidetty Wood.
Hän muistelee yötä, jolloin hän ei ollut varma, näkeekö hän aamua.
Pystyin tuntemaan Jumalan läsnäolon.
Hänen kätensä olivat minun päälläni.
Tunsin Hänen läsnäolonsa. Kun heräsin, tunsin Hänen kätensä.
Sitten nukahdin taas.
Heräilin koko ajan.
En nähnyt Hänen kasvojaan mutta tunsin Hänen kätensä.
Tiesin, että Hän oli kanssani. Selvisin siitä yöstä.
Kun on tuntenut Jumalan läsnäolon ja Hänen kätensä päällään...
Se on erityistä.
Ilman Häntä en olisi selvinnyt.
En ollut yksin, koska Hän oli kanssani koko sen ajan.
Wood muistaa lääkärin, joka toi hänelle Raamatun -
ja luki hänelle lempijakeita joka päivä.
Ensin pyysin, että hän lukee Psalmin 23.
Mutta hän luki minulle joka aamu.
Woodin perhe pitää toipumista ihmeenä.
Hän pääsi sairaalasta 19 päivän päästä. Testit näyttivät puhdasta.
Hän neuvoo muita virusta vastaan taistelevia.
Älkää luopuko toivosta. Jumala on aina läsnä.
Pankaa turvanne Häneen, luottakaa Häneen -
ja antakaa elämänne Hänelle.
Te selviätte siitä.
Mutta ei saa luopua toivosta ja taistelusta.
Caitlin Burke, CBN News.
Älkää luopuko toivosta. Tulossa: -
Jerusalemissa ikivanha kirkko suljettiin ensi kertaa liki 700 vuoteen.
Koronavirus sulkee Ikuisen kaupungin pyhiä paikkoja.
Hän perusti kristillisen tv-työn, joka on maailman suurimpia...
Tervetuloa Klubi 700:aan.
...globaalin avustusjärjestön, joka osoittaa Jumalan rakkautta...
Kiitos avustanne!
...johtavan yliopiston.
Valmistuvat, siirtäkää tupsut.
Hän kirjoitti New York Timesin bestsellerin.
Nyt Pat Robertson haluaa jakaa merkittäviä oivalluksia -
elämästään Jumalan Sanassa.
"Ten Laws for Success" -uutuuskirjassa -
hän avaa voittoisaa työ-, perhe- ja talouselämää.
Opit lakeja, jotka vaikuttavat menestykseen sinun hyväksesi.
Tosielämän ohjekirja, joka voi mullistaa elämäsi.
Tilaa ruudun numerosta -
tai osoitteesta cbn.com -
Pat Robertsonin uutuuskirja "Ten Laws for Success".
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Hei taas! Korona kurittaa myös Israelia ja sen pyhiä kohteita.
Ne ovat täysin autioita pääsiäisen alla.
Emily Jones jatkaa Jerusalemista.
Tervetuloa seuraamaan uutiskatsaustamme -
Israelin ja Lähi-idän tapahtumiin.
Pääministeri Netanjahu on karanteenissa, -
kun yhdellä hänen avustajallaan todettiin Covid-19.
Netanjahun testi oli negatiivinen. Karanteeni on varotoimi -
ja esimerkki kansalaisille.
Israel otti käyttöön tiukat rajoitukset estääkseen viruksen leviämisen.
Yli kahden hengen kokoukset on kielletty.
Sadat sotilaat auttavat poliisia valvomaan rajoitusten noudattamista.
Kadut ovat suhteellisen tyhjät.
Poliisi ja puolustusvoimat tekevät yhteistyötä.
Yli 600 sotilasta toimii nyt poliisitehtävissä.
Tartunnan on saanut yli 6 000 israelilaista, myös terveysministeri.
Kuolleita on yli 30.
Jerusalemin pidetyimmät pyhät kohteet on suljettu.
Temppelivuori, Kalliomoskeija ja al-Aksa ovat toistaiseksi kiinni, -
samoin Pyhän Haudan kirkko, jota monet pitävät -
Jeesuksen ristiinnaulitsemis-, hauta- ja ylösnousemuspaikkana.
Kirkko on desinfioitu viruksen varalta.
Länsimuuri pysyy auki mutta vain Vanhankaupungin asukkaille.
Rukouslaput tyhjennettiin kuten joka vuosi ennen pääsiäistä.
Nyt muuri myös desinfioitiin.
Vaikka tilanne on hyvin vaikea, täällä käy ihmisiä rukoilemassa, -
että vielä sadattuhannet ihmiset Israelista ja muualta maailmasta -
tulevat tänne rukoilemaan ja että Jumala ottaa epidemian pois.
Rukouslaput haudataan Öljymäelle.
Jerusalemiin ei nyt pääse, -
mutta Israel avaa pyhän kaupungin virtuaalitodellisuudessa.
Daavidin torni -museo on luonut virtuaalitodellisuuden, -
josta pääsee nauttimaan internetissä.
Koettavana on Pyhän Haudan kirkko, Temppelivuori ja Länsimuuri.
Palvelu on avoinna ilmaiseksi 9.―24. huhtikuuta.
Lisätietoja osoitteessa cbnnews.com.
Tässä kaikki. Lisää samanlaisia juttuja Jerusalem Datelinessa.
Tulossa: Taiwan on vain 130 km:n päässä Kiinan rannikolta, -
mutta siellä on vain muutama sata koronatartuntaa.
Miten se piti viruksen loitolla? Miten sen seurakunnat vaikuttavat?
Kyse on kilpailusta. - Keräsin paineita, ja ihmisillä oli odotuksia.
Kyse on voittamisesta. - Sanomme aina: jatka harjoittelua.
Kyse on loppuun asti menemisestä.
Isänä tehtäväni on johtaa ja olla paras mahdollinen aviomies ja isä.
Shawn Brownin ohjelma -
CBN:n uutiskanavalla.
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
Kohenna taloutta, ylläpidä kestävää liittoa ja menesty kaikissa toimissasi.
Pat Robertsonin "Ten Laws for Success" -uutuuskirja -
avaa voittoisaa työ-, perhe- ja talouselämää.
Nämä lait auttavat voittamaan elämäsi haasteet ja saavuttamaan tavoitteesi.
Uudistu ja muuta elämäsi Pat Robertsonin uutuuskirjan avulla.
Tilaa puhelimitse tai kotisivuilta.
Taiwan sijaitsee aivan Kiinan edustalla.
Saaren ja manner-Kiinan väliä kulkee miljoonia ihmisiä.
Jotkut pelkäsivätkin pahaa epidemiaa, mutta tapauksia on vain joitain satoja.
Syy on siinä, että maa otti opiksi vuoden 2003 Sars-epidemiasta.
Rajavalvonta, rajoitukset ja karanteenit otettiin käyttöön nopeasti.
Sairaaloilla täytyy olla välinevarasto kuukauden tarpeiksi.
Taiwan lähettää ulkomaille 10 miljoonaa hengityssuojainta, -
kaksi miljoonaa USA:lle.
Taiwanin hallitus ei ole ainoana kitkemässä virusta.
Taiwanin seurakunnat huolehtivat osaltaan -
sairastuneista ja terveydenhuoltohenkilöstöstä.
Taipeilainen GOOD-TV jatkaa.
Taiwanissa on todettu yli 200 koronatapausta.
Kotikaranteenissa on yli 20 000.
Kirkot ja kristilliset järjestöt -
osoittavat Jumalan rakkautta pandemianvastaisessa taistelussa.
Xindian Top Church jakoi kahviloiden kanssa ilmaista kahvia -
ja käsinkirjoitettuja kiitoskortteja terveydenhuoltohenkilökunnalle.
Toivon, että esimerkki innostaa seurakuntia kaikkialla Taiwanissa -
nousemaan ja olemaan valona maailmalle.
Kahvin mukana tuli pikku lappu. Se on tosi rohkaisevaa.
Herra, suo tämän ruoan ravita, -
täyttää ja lohduttaa saajia.
Pastori Song Ta-Min ja Taipei Star -seurakunta toimittivat -
150 kana-ateriaa sairaaloiden työntekijöille.
Olette huippuja!
Etelässä Hyvän sanoman kirkko ja Lääkintälähetys -
toimittivat sairaaloille lisäravinteita.
Elävän veden kirkko toimitti omenoita kristittyihin sairaaloihin.
Näinä pimeinä aikoina kristittyjen täytyy loistaa valoa -
ja osoittaa rakkautta yhteisöissä.
Herra, heidän perhesuhteissaan, vuodata rakkautesi heidän ylleen.
Täytä tämä koti ilolla, rauhalla ja terveydellä.
Kristillinen kotihoitoliitto kävi yksinasuvien vanhusten luona -
ja lahjoitti heille hengityssuojaimia.
Jonotimme hengityssuojaimia kolealla ja sateisella säällä, turhaan.
Olen äärimmäisen kiitollinen ilmaisista hengityssuojaimista.
Emme jaa vain suojaimia. Autamme pääsemään yli surusta ja pelosta.
Pandemian jyllätessä ja tilanteen jatkuessa vakavana -
Taiwanin seurakuntien täytyy nousta -
ja jalkautua julistamaan Kristuksen rakkautta koko saarella.
Hieno raportti. Tulossa: Yksi kristitty muusikko sanoo, -
että ei pidä istua vain sohvalla, vaan antaa Jumalan luovuuden virrata.
Ravinto, liikunta, eteeriset öljyt, -
painonpudotus ja paljon muuta.
Lorie Johnsonin Healthy Living.
Mitä tässä on?
CBN:n terveystoimittaja Lorie Johnson kertoo uutisia terveysasiantuntijoilta.
Fantastista!
Kuulet, miten voit elää terveellisemmin.
Katso Healthy Living tiistai-iltaisin (EST).
Kotirintamalla.
CBN:n Kotirintamalla-ohjelmassa kerromme sotilaidemme työstä -
heidän puolustaessaan maatamme.
CBN on käynnistänyt hankkeen kotirintaman auttamiseksi.
Se auttaa sotilaiden perheitä yhdessä seurakuntien kanssa -
aina remontoinnista veteraanien hoitomaksuihin.
"Kotirintamalla" tiistaiaamuisin CBN:n uutiskanavalla.
Hei! Olen Kevin Sorbo. Hiljattain luin ilmiömäisen kirjan, -
Pat Robertsonin "Ten Laws for Success".
Uskon kirjan voivan muuttaa sinun ja rakkaittesi elämän.
Kirjassa Pat paljastaa löytämänsä salaisuudet -
ja keinot rikkaaseen ja tyydyttävään elämään.
Kirjassa "Ten Laws for Success" Pat esittelee Raamatun periaatteita, -
jotka avaavat tien tarkoitukseen, täyteyteen ja saavutukseen.
Tilaa kirja puhelimitse tai netissä.
Menestyksen kymmenen lakia.
Suosittelen kirjaa kaikille, jotka haluavat päästä tavoitteisiinsa, -
rakentaa vakaan talouden ja kasvaa Jumala-suhteessaan.
Tilaa Pat Robertsonin uutuuskirja "Ten Laws for Success".
Jumalan siunausta!
Kotieristyksessä voi helposti tulla pelon ja yksinäisyyden tunteita.
Voi tulla mökkihöperö olo.
Eräs kristitty muusikko on sitä mieltä, että nyt on oiva hetki -
päästää jumalallinen luovuus valloilleen. John Jessup jatkaa.
Pandemiauutisia tulee nyt joka tuutista.
Se voi masentaa. Laulaja-lauluntekijä Mark Mohrille se aiheutti jotain muuta.
Luovana ihmisenä Luoja sisimmässäni aloin kirjoittaa laulua.
Vuorokautta myöhemmin syntyi "Pandemic: Quarantine Anthem".
Emme pelkää, emme pelkää, koska Kristus on Kuningas
Mohrin kristitty bändi Christafari sai laulun valmiiksi 10 päivässä.
Kaikki jäsenet olivat joko jumissa Etelä-Amerikassa tai karanteenissa.
Heidän etsiessä antivirusta älä unohda sussa olevaa Kristusta
Christafari on esiintynyt Klubi 700 -ohjelmassa.
Bändin nokkamies Mohr kertoo, että video on pitkälti kuvattu heillä kotona.
Mukana on kuvaa tyttären synttäreiltä.
Synttäreitä siirrettiin ja siirrettiin.
Lopulta järjestimme virtuaalisynttärit FaceTimen välityksellä.
Videolla ei mainita viruksen yleistynyttä nimeä.
En sano "korona", koska kruunu on Kristuksella.
Hän on kuninkaiden Kuningas ja kiintopisteemme.
Miten ihmiset ovat reagoineet kuultuaan kappaleen?
Se rohkaisee turvaamaan Jumalaan.
Raamatussa sanotaan 366 kertaa "Älä pelkää".
Se on käsky vuoden joka päivälle, myös nyt kun on karkausvuosi.
Hän haastaa kristittyjä.
Puhkeatko kukkaan vai kuihdutko sohvalla ahmien tv-sarjoja?
Sinun sisälläsi asuu Luoja. Käytä luovuutta hyvään.
Kirjoita kirjoja, elokuvan treatmentejä.
Kuvaa musiikkivideoita tallissa, kuten me.
Vaikka miljoonat ovat kotona, uskovat voivat jakaa uskoaan, sanoo Mohr.
Kynttilää ei pidä piilottaa vakan alle.
On vaikea tuoda sitä esiin, mutta sosiaalinen media on siinä hyvä.
Voi soittaa ystäville puheluita ja videopuheluita ja tavoittaa ihmisiä.
Katsottuasi tämän selaa yhteystietojasi -
ja rukoile: "Jumala, keneen voisin tänään ottaa yhteyttä?"
Käytännöllinen ja tehokas esimerkki selättää pandemia yhdessä.
John Jessup, CBN News.
Kiitos! Näkemiin ja Jumalan siunausta!
Suomennos: Marianne Tenetz